Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Olabe Ballarena andreak aurkezturiko galdera, Gipuzkoako Foru Aldundiaren aldetik N-121-A errepidea, Endarlatsa eta Irun artean, hobetzeko lanen ezaugarriak eta jabetza-, erabilera- eta titulartasun-baldintzak ezartzeko Nafarroako Gobernuaren eta Gipuzkoako Foru Aldundiaren arteko hitzarmenean jasotako konpromisoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Isabel Olave Ballarena andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

N-121-A errepidea Endarlatsa eta Irun artean hobetzeko lanen ezaugarriak eta jabetza-, erabilera- eta titulartasun-baldintzak ezartzeko Nafarroako Gobernuaren eta Gipuzkoako Foru Aldundiaren arteko hitzarmenean jasotzen denez, Gipuzkoako Foru Aldundiari dagokio “ahalmena handitzeko egin beharreko jarduketak egitea, errepide horretako trafikoaren bilakaeraren arabera, betiere Nafarroako Gobernuak errepide horren kasuan dauzkan eskumenen esparruan egiten dituen jarduketekin koordinatuta”. Gipuzkoako Foru Aldundiaren konpromiso hori noiz artekoa da?

Iruñean, 2021eko abenduaren 31n

Foru parlamentaria: Isabel Olave Ballarena